24 Dr. Horváth Géza. 



Ahhoz, hogy a plasmodiumok az Anophelesekben tovább fej- 

 lődjenek, a levegőnek mindig bizonyos magasabb hőmérséklete szük- 

 séges. A hőmérsékletnek ehhez képest legalább 18—20" C.-nak 

 kell lenni. Ezzel összevág az a tapasztalat is, hogy északi tájakon 

 egyáltalában nem uralkodik váltóláz, sőt hogy a mi tájainkon is 

 csak a melegebb évszakban szoktak új megbetegedések előfordulni ; 

 mert bebizonyult, hogy valamennyi oly váltóláz, mely a hidegebb 

 évszakban lép fel, nem új fertőzés, hanem mindig csak recidiva 

 eredménye. 



Az Anophelesek tehát tavaszszal és őszszel hiába fertőződ- 

 nek malária-plasmodiumokkal, melyeket maláriás emberek vérével 

 esetleg magukba szívtak. A plasmodiumok megfelelő alakjai ilyen- 

 kor nem fejlődnek bennük tovább s e miatt ilyenkor az Anophele- 

 sek szúrásai sem válhatnak veszedelmesekké. 



A fentebb előadottakban most mar tisztán áll előttünk a 

 váltóláz, a malária aetiologiája, annak keletkezése, lefolyása és ter- 

 jedése. És mindezt első sorban a természettudományi, nevezetesen 

 az állattani kutatásoknak köszönhetjük. 



De vajon nem meríthet-e hasznot ezekből a gyakorlat is ? 

 Vajon nem nyujtanak-e ezek a vizsgálatok némi útbaigazításokat 

 a váltóláz gyógykezelésére s a malária-járványok leküzdésére és 

 megakadályozására is ? 



A válasz erre csak igenlő lehet. 



A váltóláz ellen már az előtt is több oly védekezésmód és 

 óvintézkedés volt alkalmazásban, a melyeknek helyességére a gya- 

 korlati tapasztalat, az empíria tanított. De csak most, miután a 

 malária igazi okozóit és terjesztőit ismerjük, fogunk e betegség el- 

 len valóban nemcsak czéltudatosan, hanem czélirányosabban is 

 eljárni. 



Nyilvánvaló dolog, hogy a foganatosítandó óvintézkedéseknek 

 három főirányban kell mozogniok. Arra kell ugyanis törekednünk : 



1. Hogy a malária-plasmodiumokat az ember vérében 

 elpusztítsuk. 



2. Hogy a malária-plasmodiumokat az Anophelesekben 

 elpusztítsuk. 



3. Hogy az Anopheleseket a malária-plasmodiumok terjesz- 

 tésében megakadályozzuk. 



A mi az első pontot illeti, a malária-plasmodiumok elpusztí- 

 tására az ember vérében a legbiztosabb szer a chinin, a melyről 

 már Lavéran kísérletileg kimutatta, hogy a plasmodiumokat tény- 



